

**MUNICIPIUL TÂRGU MUREȘ**

**ROMÂNIA – 540026 Târgu Mureș, Piața Victoriei nr. 3**

**Tel: 00-40-265-268.330**

**INIȚIATOR**

 **VICEPRIMAR,**

 **KOVÁCS MIHÁLY LEVENTE**

**H O T Ă R Â R E A nr.**

**din 2025**

**privind aprobarea acordării distincției onorifice ”ARS MUSICA PRO URBE”, cu titlu excepțional, cu ocazia evenimentului intitulat „Zilele Târgumureșene”, ediția 2025**

***Consiliul local al municipiului Târgu Mureș, întrunit în ședință ordinară de lucru,***

 **Având în vedere:**

 a) Referatul de aprobare nr. 30781/18.06.2025inițiat de viceprimarul Municipiului Târgu Mureș. prin Direcția Activități Social Culturale, Patrimoniale și Comerciale, la proiectul de hotărâre privind aprobarea acordării distincției onorifice ”ARS MUSICA PRO URBE” cu ocazia evenimentului intitulat „Zilele Târgumureșene”, ediția 2025**;**

 b) Raportul de specialitate nr. \_\_\_\_\_\_ din \_\_\_\_\_\_\_\_\_\_\_ al Direcția juridică, contencios administrativ și administrație publică locală,

 c) Raportul Comisiilor de specialitate din cadrul Consiliului local municipal Târgu Mureș,

 **În conformitate cu prevederile :**

* art. 129, alin. (13) din O.U.G. nr. 57/2019 privind Codul Administrativ, cu modificările şi completările ulterioare,
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

 În temeiul art. 129 alin.(1), art. 139 alin.(1), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare,

**H o t ă r ă ş t e:**

 **Art. 1.** Se aprobă acordarea distincției onorifice „ARS MUSICA PRO URBE”, cu titlu excepțional,cu ocazia evenimentului intitulat „Zilele Târgumureșene”, ediția 2025, pentru următoarele persoane

- doamna Alexandra Irina Măruță (Andra);

 - domnul Demjén Ferenc;

 **Art. 2.** Prezenta hotărâre are caracter individual și se adresează persoanelor nominalizate la art. 1.

 **Art. 3.** Distincțiile vor fi înmânate în cadrul ceremoniei oficiale organizate de către Municipiul Târgu Mureș, pe durata desfășurării Zilelor Târgumureșene - ediția 2025.

 **Art. 4.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Serviciul Relații Interne şi Internaționale din cadrul Direcției Activități Sociale, Culturale, Patrimoniale şi Comerciale.

 **Art. 5.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art. 6.** Prezentahotărâre se comunică Serviciului Relaţii Interne şi Internaţionale, secretarului general al Municipiului Târgu Mureș, Instituției Prefectului Județul Mureș.

**Viză de legalitate**

**Secretar General al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare,**

**R O M Â N I A (Nu produce efecte juridice)\***

**JUDEŢUL MUREŞ**

**MUNICIPIUL TÂRGU MUREŞ**

**DIRECȚIA ACTIVITĂȚI SOCIAL CULTURALE,**

**PATRIMONIALE ȘI COMERCIALE**

**Serviciul Relaţii Interne şi Internaţionale**

**Nr. 30781/18.06.2025**

 **INIȚIATOR**

**p. P R I M A R**

**VICEPRIMAR,**

 **KOVÁCS MIHÁLY LEVENTE**

**Referat de aprobare**

**privind aprobarea acordării distincției onorifice ”ARS MUSICA PRO URBE”, cu titlu excepțional, cu ocazia evenimentului intitulat „Zilele Târgumureșene”, ediția 2025**

 În contextul organizării **Zilelor Târgumureșene – ediția 2025**, eveniment de tradiție care aduce în prim-plan valorile, identitatea și spiritul comunității locale, se propune **acordarea, cu titlu excepțional, în cadrul acestei ediții, a distincției onorifice „Ars Musica Pro Urbe”,** în semn de profundă recunoștință și apreciere pentru **contribuția adusă comunității târgumureșene.**

 Acordarea acestei distincții se bazează pe meritele personale și profesionale reflectate prin:

* **Implicare activă în viața artistică și socială**, prin creații muzicale și inițiative culturale care au avut un impact durabil asupra publicului larg, aducând un plus de valoare patrimoniului muzical central-european;
* **Contribuții semnificative în domeniul profesional și artistic**, concretizate prin recunoașterea internațională;
* **Un model de conduită personală și profesională**, caracterizată prin discreție, modestie, integritate și respect pentru valorile autentice.

 Acordarea distincției „Ars Musica Pro Urbe” are un caracter **excepțional**, fiind gândită ca un **gest simbolic de recunoaștere publică**, ce reflectă gratitudinea autorităților față de persoane care, prin activitatea și etica lor, contribuie la dezvoltarea durabilă a comunităților care coabitează armonios în Municipiul Târgu Mureș.

 Această inițiativă vizează recompensarea simbolică, fiind parte integrantă a unei ceremonii festive desfășurate în cadrul Zilelor Târgumureșene – ediția 2025.

 În temeiul art. 129, alin. (13) din O.U.G. nr. 57/2019 privind Codul administrativ, cu modificările și completările ulterioare, propunem spre analiză și avizare Proiectul de hotărâre privind aprobarea acordării distincției onorifice ”ARS MUSICA PRO URBE”, cu titlu excepțional, cu ocazia evenimentului intitulat „Zilele Târgumureșene”, ediția 2025.

**Dir.exec. adj,**

**Cosmin Blaga**

 **Şef serviciu,**

 **Aurel Trif**